ᱛᱷᱚᱢᱟᱥ ᱟᱞᱵᱷᱟ ᱮᱰᱤᱥᱚᱱ (᱑᱑ ᱯᱷᱮᱵᱽᱨᱩᱣᱟᱨᱤ ᱑᱘᱔᱗ - ᱑᱘ ᱚᱠᱴᱚᱵᱚᱨ ᱑᱙᱓᱑) ᱫᱚ ᱢᱤᱫ ᱟᱢᱮᱨᱤᱠᱤᱭᱟᱹ ᱥᱟᱬᱮᱥᱤᱭᱟᱹ, ᱥᱤᱨᱤᱡᱤᱭᱟᱹ , ᱵᱮᱯᱟᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾[1][2][3] ᱩᱱᱤ ᱫᱚ ᱟᱭᱢᱟ ᱡᱤᱱᱤᱥ-ᱮ ᱥᱤᱨᱤᱡᱽ ᱞᱮᱫ ᱛᱟᱦᱮᱸᱫ ᱾ ᱯᱷᱚᱱᱚᱜᱨᱟᱯᱷ, ᱥᱤᱱᱢᱟ ᱠᱮᱢᱮᱨᱟ, ᱟᱹᱰᱤ ᱫᱤᱱ ᱦᱟᱹᱵᱤᱡ ᱡᱩᱞᱩᱜ ᱵᱟᱹᱛᱤ ᱮᱢᱟᱱ ᱠᱚ ᱟᱡᱟᱜ ᱥᱤᱨᱤᱡᱽ ᱛᱟᱞᱟ ᱠᱷᱚᱱ ᱡᱤᱵᱚᱱ ᱪᱟᱨᱪᱟ ᱵᱚᱫᱚᱞᱮ ᱟᱹᱜᱩ ᱞᱟᱜ-ᱟ ᱾ ᱢᱤᱫ ᱵᱮᱣᱨᱟ ᱮᱢᱤᱡ ᱟᱡ ᱫᱚ ᱢᱮᱱᱞᱚᱯᱟᱨᱠ ᱨᱤᱱᱤᱡ ᱡᱟᱹᱫᱩᱜᱟᱹᱨᱤᱭᱟᱹ ᱢᱮᱱᱛᱮᱭ ᱥᱮᱨᱦᱟᱣ ᱞᱮᱫᱮ ᱛᱟᱦᱮᱸᱫ ᱾
ᱮᱰᱤᱥᱚᱱ ᱫᱚ ᱱᱟᱜᱟᱢ ᱨᱤᱱᱤᱡ ᱔ ᱟᱹᱱᱤᱡ ᱯᱩᱨᱩᱫᱷᱩᱞ ᱥᱤᱨᱤᱡᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱡᱚᱯᱚᱲᱟᱣ ᱞᱟᱹᱜᱤᱫ ᱟᱭᱢᱟᱭ ᱥᱤᱨᱤᱡᱽᱞᱮᱫ ᱛᱟᱦᱮᱸᱫ ᱾ ᱚᱱᱟ ᱠᱚ ᱢᱩᱸᱫᱽ ᱨᱮ ᱥᱴᱚᱠ ᱴᱤᱠᱚᱨ , ᱥᱟᱢᱟᱱᱟᱢ ᱵᱷᱚᱴ ᱦᱤᱥᱟᱹᱵᱟᱜ , ᱵᱤᱡᱽᱞᱤ ᱠᱟᱨ ᱞᱟᱹᱜᱤᱫ ᱵᱮᱴᱨᱤ, ᱢᱭᱩᱡᱤᱠ ᱨᱮᱠᱚᱨᱰ, ᱢᱚᱥᱚᱱ ᱯᱤᱠᱪᱚᱨ ᱮᱢᱟᱱ ᱠᱚᱱ ᱾ ᱢᱤᱫ ᱴᱮᱞᱤᱜᱨᱟᱯᱷ ᱚᱯᱚᱨᱮᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱚᱠᱛᱚ ᱨᱮ ᱱᱚᱶᱟ ᱨᱮᱱᱟᱜ ᱜᱮᱭᱟᱱ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱮᱰᱤᱥᱚᱱ ᱮᱛᱚᱦᱚᱵ ᱵᱤᱡᱽᱞᱤ ᱫᱟᱲᱮ ᱛᱮᱭᱟᱨ ᱟᱨ ᱚᱲᱟᱜ, ᱵᱮᱯᱟᱨ , ᱠᱟᱹᱨᱜᱟᱲ ᱠᱚ ᱨᱮ ᱦᱟᱹᱴᱤᱧ ᱞᱟᱹᱜᱤᱫ-ᱮ ᱵᱷᱟᱹᱵᱤᱭᱮᱫ ᱛᱟᱦᱮᱸᱫ ᱾ ᱮᱱᱛᱮ ᱮᱛᱚᱦᱚᱵ ᱫᱟᱲᱮ ᱛᱟᱞᱢᱟ ᱢᱭᱟᱱᱦᱟᱴᱚᱱ ᱫᱤᱯᱚ, ᱱᱤᱣ ᱭᱚᱨᱠ ᱨᱮ ᱛᱟᱦᱮᱸᱠᱟᱱᱟ ᱾ [4]
sat_Olck sat_Olck